Super Mario 3D World

adalah sebuah permainan pelantaran dalam siri *[[Super Mario (siri)|Super Mario]]* dibangunkan oleh Nintendo EAD Tokyo dan diterbitkan oleh Nintendo untuk konsol permainan video Wii U. Dikeluarkan pada November 2013, ini adalah pelantar 3D asli yang keenam dalam siri tersebut dan merupakan lanjutan kepada judul Nintendo 3DS dari tahun 2011, *[[Super Mario 3D Land]]*. Permainan ini telah menerima sanjungan berkritikan, dengan reka tahap, kemainan dengan lebih dari satu pemain, visual, dan muzik semua menerima pujian yang tinggi.

## Permainan

Permainan ini mengikuti gaya bermain serupa kepada *[[Super Mario 3D Land]]* yang menggabungkan kemainan rayauan bebas dalam judul-judul 3D *Mario* dengan mekanik permainan pelantaran berskrol sisi 2D dalam siri tersebut, sejauh juga dengan memasuki sebuah tiang bendera dan pemasa pada setiap tahap. Empat watak pemain berbeza mula-mulanya disediakan dalam *Super Mario 3D World*: Mario, Luigi, Princess Peach, dan  Toad. Tambahan pula, Rosalina adalah watak pemain kelima yang boleh didapati. Seakan-akan dengan ketampilan mereka dalam *[[Super Mario Bros. 2]]*, setiap watak mempunyai kebolehan unik dan pengawalan mereka berbeza: Mario mempunyai kelajuan lari dan ketinggian lompat yang sederhana; Luigi melompat lebih tinggi tetapi mempunyai cengkaman yang lebih rendah; Peach dapat melompat lalu mengapung atas darat untuk sebentar waktu tetapi tidak melari sebegitu cepat; Toad melari tercepat berbanding yang lain tetapi tidak dapat melompat begitu tinggi dan berjatuh lebih cepat; manakala Rosalina boleh menggunakan serangan berputarnya seperti dilihat dalam judul-judul *[[Super Mario Galaxy]]* tetapi mempunyai kelajuan lari yang terlahan. Pemain dapat memilih sesiapa dari lima watak-watak ini untuk menggunakan sebelum permulaan sebuah tahap, dan sehingga empat pemain dapat meneroka tahap tersebut pada masa yang sama dengan setiap watak, berkongsi dari setabung nyawa tambahan. Seperti dalam *[[New Super Mario Bros. Wii]]* dan *[[New Super Mario Bros. U]]*, pemain-pemain dapat mengambil dan mengangkat satu sama lain untuk membantu mereka melalui beberapa tempat. Tahap-tahap dimasuki melalui sebuah *overworld* berpeta, yang pemain-pemain dapat bebas meneroka untuk mencari rahsia-rahsia yang tersembunyi atau masuk tempat-tempat bonus untuk mendapat lebih lagi benda atau syiling. Setiap tahap mempunyai bintang-bintang hijau (*Green Stars*) tersembunyi, diperlukan untuk memasuki beberapa tahap yang khusus, dan setiap tahap utama juga mempunyai sebuah cap (*Stamp*) tersembunyi, yang dapat digunakan dalam pos-pos tulisan tangan ke Miiverse dalam komuniti permainan ini. Pemain-pemain juga dapat melihat pesanan-pesanan yang ditinggalkan oleh pemain-pemain lain, kedua-dua pada *overworld* peta dan selepas menyelesaikan sebuah tahap, serta boleh muat turun roh-roh Mii untuk dinampak dalam tahap-tahap. Bintang hijau tambahan boleh diperolehi dalam tahap-tahap Captain Toad, di mana satu pemain mengawal Captain Toad yang perlahan apabila dia mengemudi tahap-tahap seperti teka-teki dengan menggunakan kefungsian GamePad, serta dalam rumah-rumah misteri (*Mystery Houses*), di mana pemain-pemain perlu melalui sebuah siri cabaran-cabaran dengan had-had masa yang pendek.

Bersama dengan beberapa barang dari permainan-permainan dahulu, seperti *Super Leaf*, *Mega Mushroom*, *Propeller Block* dan *Boomerang Flower*, beberapa barang baru juga pertama diperkenalkan. *Super Bell* memberikan watak-watak sebuah pakaian kucing (*Cat Suit*), membolehkan mereka untuk berlari lebih laju, melakukan serangan yang unik dan memanjat dinding untuk mencapai tempat-tempat baru. Sebuah variasi *Super Bell*, iaitu *Lucky Bell*, membolehkan pemain untuk mengubah wataknya kepada sebuah patung kucing bertuah yang menghadiahi syiling-syiling dalam beberapa keadaan untuk waktu sementara. *[[Ceri|Double Cherry]]* mengeklonkan watak yang makannya, membolehkan serangan yang lebih berkesan. Satu klon diperbuat untuk setiap *Double Cherry* watak tersebut memakan. Watak-watak juga dapat memakai *Cannon Boxes* (kotak meriam) yang menembak musuh-musuhan, *Light Blocks* (blok cahaya) yang boleh menewaskan hantu-hantu, serta topeng Goomba yang membolehkan mereka menyamar dengan musuh-musuh Goomba. Mereka juga dapat mengangkat berjenis-jenis barang, seperti bom, besbol dan tumbuhan piranha (*Piranha Plant*), yang boleh digunakan untuk menewaskan musuh-musuh atau menyelesaikan teka-teki, dan menunggang dalam sepatu luncur atau di atas sebuah dinosaur berair yang bernama Plessie.

Permainan ini juga menggunakan fungsi-fungsi GamePad Wii U, membolehkan pemain-pemain untuk menyental skrin sentuh atau meniup ke dalam mikrofon untuk mendedahkan blok-blok atau barang-barang tersembunyi, menghalang musuh-musuhan, serta mengaktifkan mekanisme, dan juga menyokong permainan tanpa televisyen. Permainan ini juga serasi dengan Wii Remote, Nunchuk, Classic Controller, dan Wii U Pro Controller. Sebuah versi *[[Mario Bros.]]* bertema Luigi, bernama *Luigi Bros.*, boleh didapati setelah menyelesaikan permainan ini, ataupun mempunyai data simpanan dari permainan *[[New Super Luigi U]]*.

## Plot
Apabila sedang menjelajahi *[[Mushroom Kingdom]]*, Mario, Luigi, Princess Peach, dan Toad menemui sebuah paip lut sinar yang pelik, dari mana sebuah makhluk seperti pari-pari hijau yang ingin tahu, dipanggil seekor Sprixie, tiba-tiba keluar. Juga dengan tiba-tiba kemudian, Bowser memuncul dari paip tersebut dan menangkap pari-pari tersebut sebelum terlepas melalui paip itu. Mario and rakan-rakannya memasuki paip tersebut untuk mengejar Bowser, lalu mendapati mereka sendiri dalam sebuah tempat ajaib baru yang dikenali sebagai *Sprixie Kingdom*, bersedia untuk mencari Sprixie-Sprixie.

Selepas menyelamat Sprixie terakhir, Mario dan rakannya diserang hendap oleh Bowser yang andainya telah ditewaskan, lalu menangkap balik sebuah tujuh Sprixie lagi, dan berundur ke istana kota terakhirnya. Setelah menguatkan sendiri dengan dua barang baru permainan ini, Bowser memulakan pertarungan terakhir dengan mereka sebagai "Meowser", tetapi ditewaskan lagi di puncak pencakar langitnya. Keempat-empat perwira, dalam pakaian kucing mereka, meninggal Sprixie Kingdom sambil rakyatnya melambai selamat tinggal. Bowser sekarang diperangkap dalam sebuah botol sebagai hukuman.

## Pembangunan

Dalam Nintendo Direct Januari 2013, Nintendo mengumumkan bahawa sebuah permainan *Mario* 3D yang baru sedang dihasilkan oleh pasukan pembangun yang telah mencipta *[[Super Mario Galaxy]]*. Nama rasmi permainan ini telah diumumkan dalam Nintendo Direct E3 2013 pada 11 Jun 2013, bersama dengan tarikh keluaran sementaraan sebagai Disember 2013, sebelum diubahkan kepada 22 November 2013 di Amerika Syarikat.

Mengikut Koichi Hayashida, Peach pada asalnya tidak akan menjadi watak yang boleh dimainkan. Yoshiaki Koizumi mencadangkan supaya Peach boleh dimainkan, lalu disetujukan oleh yang lain dalam pasukan tersebut. Koizumi menerangkan bahawa dia fikir Peach menambahkan banyak kepada rasa pertandingan apabila dimainkan dengan pemain-pemain lain kerana pemain berbeza dapat memilih watak berbeza mengikut keperibadian mereka ataupun sesiapa mereka menyukai.

Seakan-akannya, Rosalina kemudian telahpun ditambahkan sebagai watak pemain. Kenta Motokura mengatakan bahawa dia sedang berfikir apa yang menyenang selepas akhir cerita dan mahu membawa masuk watak perempuan kedua sebagai tambahan kepada Peach. Dia menerangkan bahawa Rosalina mempunyai perikutan di kalangan peminat *Super Mario Galaxy* dan dia telah muncul dalam *[[Mario Kart]]* baru-baru itu, oleh itu dia sangat dikenali.

Runut bunyi permainan ini telah dipersembahkan oleh *Mario 3D World Big Band* dan digubahkan oleh Mahito Yokota, Toru Minegishi, Yasuaki Iwata dan Koji Kondo. Runut bunyi umum telah dikeluarkan untuk ahli-ahli Club Nintendo di Jepun, Australia dan Eropah dengan 77 lagu menjangkau dua cakera padat.

## Penerimaan

*Super Mario 3D World* telah menerima sanjungan kritikan yang tersebar luas, mendapat markah 92.77% dan 93/100 pada tapak web ulasan agregat GameRankings dan Metacritic, masing-masing. Judul ini juga telah memenangi banyak anugerah dari saluran-saluran media, termasuk gelaran *Game of The Year* dari Eurogamer, Digital Spy, dan MSN UK.

Famitsu memberikan markah 38/40. Jose Otero dari IGN memberikan *3D World* markah 9.6/10, memujikan "tenaga muda" corak visualnya, "risiko menarik" yang diambil pada reka-reka tahap, "cabaran mengjengkel" yang disediakan dalam alam-alam kemudian, serta "permainan bekerja sama yang tulennya kelakar dan boleh diingati": "Saya berpesta dalam kepintaran belaka jumlah tenaga dan kemainan Nintendo telah membungkus ke dalam setiap alam." Satu sahaja aduan Otero ialah "kameranya menjadi sedikit halangan apabila bermain dengan empat orang pemain." GameTrailers memberikan permainan ini markah 9.5/10, memujikan gaya dan penyampaiannya, sambil mengkritik isu-isu kamera dan beberapa pilihan kawalan yang pelik. GamesRadar memberikan permainan ini markah 4.5/5, memujikan permainan dengan orang lain yang bertambah baik dan beberapa detik yang pintar, namun meratapi bahawa yang terkemudian boleh menjadikan beberapa tahap yang lain kelihatan bosan dalam perbandingan. Luke Plunkett dari Kotaku memanggilnya "sebuah permainan Mario yang hebat... hanya bukan sebuah permainan Wii U yang sangat baik," memujikan permainan itu sendiri, tetapi mengeluhi bahawa ia tidak membuat banyak untuk menunjukkan kebolehan Wii U. Patrick Klepek di Giant Bomb mengata "*World* sambung untuk membuat kes bahawa dapatlah menciptakan semula sebuah klasik secara berulangan."

Anime News Network memberikan permainan ini gred A, memanggilkannya "seronok, bersifat khayalan, dan berpenuhi dengan kehairanan dan kenikmatan kecil." *[[Edge (majalah)|Edge]]* menilaikan permainan ini 9/10, memanggilkannya "permainan Wii U terbaik sehingga kini," dan "permainan generasi terkemudian yang sudah dihasilkan oleh 2013," namun mengakui bahawa Mario adalah watak yang terseronok dimain sebagai sebab "kebolehan kohort-kohortnya bukan sebegitu istimewa." Chris Carter dari Destructoid menganugerahkan permainan ini 10/10, memujikan *power-up* (terutamanya pakaian kucing yang "membukakan pintu-pintu (dari segi pelantaran) yang tidak wujud di situ dahulu," serta *Double Cherry*, di mana "Nintendo benar-benar mengalahkan diri sendiri dalam segi mekanik teknikal" untuk membuat dapat dicapai), grafik yang "sangat tajam", serta "antara satu runut bunyi asli yang terbaik saya pernah mendengar." Carter menulis bahawa "satu-satunya kejatuhan reka bentuknya ialah pilihan perangan bos," sebab Nintendo "telah mencapai sebuah peringkat reka bentuk pelantaran yang sangat dekat ke kesempurnaan." Richard Mitchell dari Joystiq memberikannya 5/5 bintang, memujikan pertukangan visual yang "menakjubkan", "runut bunyi yang cemerlang," dan "reka bentuk yang berseni dan mempuyai tujuan" yang "menghubungkan matlamat dengan penuh kejelasan." Mike Splechta dari GameZone memberikannya 9.5/10, nyatakan bahawa "Dengan berbilang watak-watak untuk bermain sebagai (mengingati kembali Super Mario Bros. 2) dan kelima yang dapat dibuka kuncinya, sebuah komponen berbilang pemain yang hebat dan tidak terganggu serta mencukupi barang-barangan baru untuk membuatkan pun kepala Mario berputar, pastinya anda akan mempunyai masa yang sangat menyenorokkan dengan salah satu pelantar 3D yang terbaik dikeluarkan setakat ini."

Christian Donlan dari Eurogamer memberikan permainan ini markah 10/10, memerikan *3D World* sebagai "sebuah permainan dengan kenikmatan bebas tanpa kesudahan" dengan "kemahuan spontan untuk...menerokai berapa keadaan berbeza [Mario] boleh dihimpit ke dalam," dan menotakan bahawa daya penciptaan ini dibawa kepada runut bunyi yang "mewah dan cepat berubah": "Ini adalah *pastiche* pada tahap termahir, tahap terparonamik." Jenni Lada dari Cheat Code Central memberikannya markah 5/5, memanggilnya "yang terdekat kami akan datang kepada sebuah permainan Mario yang sempurna, satu yang merupakan sebuah kemuncak setiap keputusan betul yang pernah dibuat dalam sirinya." Nintendo World Report menyatakan bahawa ia adalah sebuah permainan Mario seseorang akan hendak menyambung main setelah mengalahkan permainan ini dan mungkin merupakan perisian yang dapat menaiki jualan Wii U, mengatakan "Syukurnya *3D World* bukan sahaja sebuah penghalusan formula Mario, ia ialah kebayangan semula yang berkuasa. Ia adalah perarakan letupan warna-warni dan keseronokan serta evolusi Mario yang difikirkan dengan baik."

### Jualan
Di Jepun, jualan minggu pertama permainan ini dalam tiga hari di jualan runjit, berjumlah ke 99,588 salinan dijual (tidak termasuk jualan digital eShop) dan 57% muatan pertamanya. Jualan tersebut pertamanya dianggap rendah, tetapi seperti banyak lagi permainan Nintendo yang lain, Super Mario 3D World terus mempunyai jualan yang kuat dalam minggu-minggu kemudian. Sehingga 5 Januari 2014, permainan ini telah menjual kira-kira 400,000 unit di Jepun dan masih terdapat pada carta mingguan Top 10.

Di United Kingdom, permainan ini debut di nombor 14, belakang pesaingnya, *[[Knack (permainan video)|Knack]]*, yang debut di nombor 13. Dalam lapan hari pertamanya dalam pasaran, *Super Mario 3D World* menjual 215,000 unit di Amerika Syarikat, mengikut NPD Group, berdebut dalam Top 10.

Pada akhir Mac 2014, permainan ini telah menjual sejumlah 2.17 juta salinan di seluruh dunia, menjadikannya permainan ketiga terlaris untuk Wii U.

### Anugerah

## Permainan-permainan sampingan
Berdasarkan dan berkembang di atas tahap-tahap teka-teki "*The Adventures of Captain Toad*" dalam permainan ini, sebuah permainan berasingan, *[[Captain Toad: Treasure Tracker]]* telah diumumkan di E3 2014. Ia dijadual untuk keluaran Wii U sebelum akhir tahun 2014 di Jepun dan Amerika Utara, dan Januari 2015 di rantau PAL.

## Terjemahan petikan
### Bahasa Inggeris

## Rujukan

## Pautan luar
*Tapak web umum 
*Tapak web British umum 
*Tapak web umum